  Анжелика Тихонова корреспондент Ижкарысь зоопаркын ужасьёс тол вакытэ тылобурдоос сярысь сюлмаськыны куро. Маин соосты сюдыны яра, нош маин ноку уг яра, ужъюртлэн пресс-службаез ивортэ. Орнитологъёслэн чакламзыя, тол вакытэ сиёнзы тырмымтэен карын улӥсь ӝыныез тылобурдоос быро. Ӵемысь соос адямиос сюдэмлы луыса гинэ толъё. Но, жаляса верано, адямилэн шонертэм юрттэменыз сэрен тылобурдоос куло Ижкарысь зоопарклэн пресс-службаезЗоопаркын ужасьёс тылобурдоосты сима тысен, тари кеньырен, сезьыен, ю тысен, кӧен, куасьтэм емышъёсын, кускылиосын, мульыосын, тыпы мульыосын, арбуз но дыня тысьёсын, курегпуз кӧмын сюдыны яра шуо. Нош нянь сётъяны уг яра шуыса пусъё. Уго дрожаен пӧрам маке тылобурдоослэн кӧтъёсазы чырсаны кутске но тазалыксы вылын алама шӧдӥське. Тужгес но секыт югдуре сьӧд нянь вуттэ. Озьы ик бурдоослы чипсы, сдобаос сётъянлэсь, рис кеньырлэсь но ало. Со сяна, тылобурдоос уг сиё: банан кӧм, арахис, цитрусовой емышъёс, пырсатэм яке сылалтэм сиён, пӧртэм ватсэтъёсын пӧрамъёсты. Тегъёс: Мерлык Зоопарк Удмуртия Тол тылобурдоос  